Maḩmūd ‘Abbās

Maḩmūd ‘Abbās (araabia keeles محمود عباس; sündinud 26. märtsil 1935 Ẕefatis) on Palestiina poliitik, alates 15. jaanuarist 2005 Palestiina omavalitsuse president.

Alates 1948. aastast elas tema perekond eksiilis Süürias, kus ta sai ka hariduse. Ta lõpetas Damaskuse Ülikooli ja jätkas õigusteaduseõpinguid Egiptuses. 1982. aastal kaitses ta Moskvas väitekirja "Salajased sidemed natsionaalsotsialistide ja sionistliku liikumise juhtide vahel" ning sai doktorikraadi.

Poliitikas on ‘Abbās tegev 1950. aastatest, ta on üks poliitilise liikumise Fataḩ asutajaliikmeid. Sel perioodil sai temast ka üks Palestiina Vabastusorganisatsiooni (PVO) juhtfiguure. Need organisatsioonid tegutsesid tollal peamiselt eksiilis, hiljem kujunes temast PVO mõõdukama tiiva juht.

Märtsist oktoobrini 2003 oli ta Palestiina omavalitsuse peaminister.

Pärast Yāsir ‘Arafāti surma sai Maḩmūd ‘Abbāsist 11. novembril 2004 Palestiina Vabastusorganisatsiooni täitevkomitee esimees. Sellel ametikohal on ta siiani. 

9. jaanuaril 2005 valiti ta Palestiina omavalitsuse presidendiks ja kuus päeva hiljem astus ta ametisse.

12. novembril 2006 valis Fataḩi Revolutsiooniline Nõukogu ta oma üldjuhiks. "Kes? Mis? Kus?" 2008, lk. 237

16. detsembril 2006 kutsus ta üles korraldama Gaza sektoris ennetähtaegseid valimisi. Selle tagajärjel puhkesid kähmlused Fatah' ja Hamasi pooldajate vahel."Kes? Mis? Kus?" 2008, lk. 244 15. juunil 2007 nimetas ‘Abbās sõltumatu parlamendiliikme Salam Fayyadi Palestiina erakorralise valitsuse peaministriks. "Kes? Mis? Kus?" 2008, lk. 273

 Viited 

Kategooria:Presidendid
Abbas, Mahmud
Abbas, Mahmud